21. 4. 87 Επίσημη Εφημερίδα των Ευρωπαϊκών Κοινοτήτων Αριθ. C 105/9 
καρκίνου. Μάλλον τέτοια πρόοδος αναμένεται από τη 
βελτίωση της υφιστάμενης θεραπευτικής αγωγής ώστε 
να αποτρέπονται βλάβες που επέρχονται από την 
εφαρμοζόμενη θεραπεία. 
5.4. Η ΟΚΕ επικροτεί με έμφαση το γεγονός ότι η 
έρευνα για το AIDS καθίσταται ένα ιδιαίτερο βασικό 
κεφάλαιο, αν και θα μπορούσε καλύτερα να χαρακτηρι­
σθεί ως έρευνα για τη λοίμωξη HIV. Οπωσδήποτε στο 
βασικό αυτό κεφάλαιο θα πρέπει να προέχει ο συντονι­
σμός και η τόνωση της έρευνας στον τομέα των 
κοινωνιολογικών επιστημών και επιστημών συμπερι­
φοράς. 
5.4.1. Από τα αποτελέσματα της έρευνας αυτής θα 
εξαρτηθεί κυρίως, αν θα επιτευχθεί να ανακοπεί η 
δραματική αύξηση της λοίμωξης HIV κατά τα επόμενα 
έτη. Η κοινωνιολογική έρευνα πρέπει να δημιουργήσει 
την προϋπόθεση για ευρείας έκτασης και αποτελεσματι­
κά για τα κοινά προγράμματα για την αγωγή και αλλαγή 
συμπεριφοράς, χωρίς τα οποία η πορεία της επιδημίας 
είναι αδύνατο να επιβραδυνθεί. 
5.4.2. Υπάρχει έλλειψη επαρκών γνώσεων για την 
πραγματική σεξουαλική συμπεριφορά στις κοινωνίες 
των κρατών μελών της Κοινότητας, για την έκταση και 
τη συχνότητα της επικίνδυνης συμπεριφοράς, για τις δυνάμεις που διέπουν τη συμπεριφορά αυτή και την 
ανάπτυξη τους ως προϋποθέσεων για την εφαρμογή 
προγραμμάτων που θα αποβλέπουν στην αλλαγή 
συμπεριφοράς. Προγράμματα διαφώτισης, αγωγής και 
αλλαγής συμπεριφοράς θα πρέπει να εκτιμούνται και να 
δοκιμάζονται συγκριτικά μέσα στην Κοινότητα. 
5.4.3. Στον τομέα «Παρακολούθηση και πρόληψη 
της ασθένειας» του βασικού κεφαλαίου «Λοίμωξη 
HIV» ένα περαιτέρω σχέδιο θα πρέπει να αφορά τις 
μελέτες για την εξάπλωση της λοίμωξης, τη λανθάνου­
σα κατάσταση μεταξύ λοίμωξης και εμφάνισης της 
νόσου και των παραγόντων που συντελούν στην 
εμφάνιση της νόσου ύστερα από μια λοίμωξη. 
5.4.4. Αντίθετα δεν προκύπτει ότι ήδη έχει ωριμάσει 
ο χρόνος για την «Ανάπτυξη θεραπευτικών μελετών 
από πολλά κέντρα για την ασθένεια AIDS». 
6. Η ΟΚΕ τονίζει ακόμα μια φορά την υποστήριξη 
της προς το συντονιστικό πρόγραμμα έρευνας της 
ιατρικής στον τομέα της υγείας. Στα πλαίσια μελλοντι­
κών προγραμμάτων αυτού του είδους θα ήταν δυνατό να 
προβλεφθεί, σε επιμέρους τομείς, στους οποίους δεν 
υπάρχει επαρκής ερευνητική δραστηριότητα στα κράτη 
μέλη, η συστηματική κάλυψη ενδεχομένων κενών με 
έρευνα βάσει συμβάσεων. 
Βρυξέλλες, 25 Φεβρουαρίου 1987. 
Ο Πρόεδρος 
της Οικονομικής και Κοινωνικής Επιτροπής 
Alfons MARGOT 
Γνωμοδότηση σχετικά με σχέδιο πρότασης για απόφαση του Συμβουλίου που αφορά τη 
δημιουργία κοινοτικού συστήματος ταχείας ανταλλαγής πληροφοριών σε περιπτώσεις 
ασυνήθιστα υψηλών επιπέδων ραδιενέργειας ή πυρηνικού ατυχήματος 
(87/C 105/06) 
Στις 3 Σεπτεμβρίου 1986, η Επιτροπή των Ευρωπαϊκών Κοινοτήτων αποφάσισε, σύμφωνα με 
τις διατάξεις της Συνθήκης για την ίδρυση της Ευρωπαϊκής Κοινότητας Ατομικής Ενέργειας 
και ιδίως του άρθρου 31, να ζητήσει από την Οικονομική και Κοινωνική Επιτροπή να 
γνωμοδοτήσει για την παραπάνω πρόταση. 
Το τμήμα ενέργειας, πυρηνικών θεμάτων και έρευνας, στο οποίο ανατέθηκε η προετοιμασία 
των εργασιών της ΟΚΕ υιοθέτησε τη γνωμοδότηση του στις 6 Φεβρουαρίου 1987 με βάση την 
έκθεση του K.Sa'iu. 
Κατά τη διάρκεια της 244ης συνόδου ολομέλειας της (συνεδρίαση της 25ης Φεβρουαρίου 
1987), η Οικονομική και Κοινωνική Επιτροπή υιοθέτησε (ομόφωνα με μια αποχή) την 
ακόλουθη γνωμοδότηση: 
Αριθ. C 105/10 Επίσημη Εφημερίδα των Ευρωπαϊκών Κοινοτήτων 21. 4. 87 
1. Εισαγωγή 
1.1. Ούτε οι διατάξεις του κεφαλαίου III της συνθή­
κης Ευρατόμ, ούτε οι διατάξεις των οδηγιών που 
θεσπίζουν τους βασικούς κανόνες σχετικά με την 
υγειονομική προστασία του πληθυσμού και των εργαζο­
μένων από τους κινδύνους που απορρέουν από τις 
ιονίζουσες ακτινοβολίες, αλλά ούτε και οι διμερείς 
συμφωνίες που έχουν συναφθεί από ορισμένα κράτη 
μέλη σχετικά με την πληροφόρηση, το συντονισμό και 
την παροχή αμοιβαίας βοήθειας σε περίπτωση πυρηνι­
κού ατυχήματος, επέτρεψαν να αντιμετωπισθεί ικανο­
ποιητικά ένα μείζον ατύχημα όπως αυτό του Τσερνο­
μπίλ. 
1.2. Η έλλειψη συντονισμού των πληροφοριών που 
προέρχονταν από τα κράτη μέλη, η διαφορετική τους 
παρουσίαση, όπως και ο αποσπασματικός, συνήθως, 
χαρακτήρας τους, είχαν ιδίως ως αποτέλεσμα να τεθεί 
υπό αμφισβήτηση η ίδια η αξιοπιστία των πληροφο­
ριών που μεταδίδονταν. Αυτή η κατάσταση οξύνθηκε 
ακόμη περισσότερο από την ανάπτυξη των διασυνορια­
κών επικοινωνιών. 
1.3. Έτσι το πυρηνικό ατύχημα του Τσερνομπίλ όχι 
μόνο έδειξε την ανικανότητα της Κοινότητας να 
ανταποκριθεί με συντονισμένο τρόπο σε ένα μείζον 
ατύχημα, αλλά επίσης παρεμπόδισε την Επιτροπή να 
αναλάβει τις ευθύνες που της έχουν ανατεθεί από το 
άρθρο 38 της συνθήκης Ευρατόμ. 
1.4. Αποτέλεσμα αυτής της κατάστασης υπήρξαν 
αντιδράσεις μιας άνευ προηγουμένου ευρύτητας, ώς ένα 
βαθμό απώλεια της εμπιστοσύνης όσον αφορά την 
ασφάλεια των πυρηνικών εγκαταστάσεων των κρατών 
μελών, καθώς και ένα πλήγμα κατά της αξιοπιστίας των 
διαδικασιών και των μηχανισμών που υπάρχουν σ' 
αυτόν τον τομέα. Αυτές οι αντιδράσεις έχουν ως 
συνέπεια επίσης την αμφισβήτηση της πυρηνικής 
ενέργειας σχάσης, η οποία εξασφαλίζει σήμερα το 35 % 
της παραγωγής ηλεκτρισμού της Ευρωπαϊκής Κοινότη­
τας κατά μέσο όρο και ως το 60 % στο Βέλγιο και το 
65 % στη Γαλλία. 
1.5. Για τους λόγους που αναφέρθηκαν πιο πάνω, 
καθίσταται αναγκαία η λήψη επειγόντως μέτρων για 
την αποκατάσταση και την ενίσχυση της εμπιστοσύνης 
του πληθυσμού στον τομέα της ενημέρωσης. Αυτό δεν 
σημαίνει πάντως ότι αμφισβητείται η ευρύτητα και η 
αξία των προσπαθειών που καταβλήθηκαν έως σήμερα 
και οι οποίες επέτρεψαν στην ευρωπαϊκή πυρηνική 
βιομηχανία να φθάσει σε πολύ υψηλό τεχνικό επίπεδο, 
αλλά ότι καταβάλλεται προσπάθεια να αντληθούν 
διδάγματα από το πυρηνικό ατύχημα του Τσερνομπίλ 
ώστε να ενισχυθούν οι διαδικασίες και οι διευθετήσεις 
που υφίστανται σήμερα σε κοινοτικό επίπεδο, και 
ακόμη να τεθούν σε εφαρμογή νέες όταν αποδειχθούν 
αναγκαίες. 
2. Γενικές παρατηρήσεις 
2.1. Η ταχεία ανταλλαγή πληροφοριών, όταν διαπι­
στώνονται ασυνήθιστα υψηλά επίπεδα ραδιενέργειας ή 
στην περίπτωση πυρηνικού ατυχήματος, απορρέει από 
το αξίωμα που προαναφέρθηκε: η αποκατάσταση της εμπιστοσύνης του πληθυσμού αποτελεί επιτακτική 
υποχρέωση. 
2.2. Η ΟΚΕ εγκρίνει συνεπώς την αρχή ενός 
παρόμοιου συστήματος, αλλά θεωρεί, ότι το σχέδιο 
πρότασης απόφασης που υποβάλει η Επιτροπή χρειάζε­
ται να τροποποιηθεί ουσιαστικά, προς την κατεύθυνση 
των προτάσεων και υποδείξεων που διατυπώνονται στο 
σημείο 3 του παρόντος σχεδίου γνωμοδότησης, προκει­
μένου να ολοκληρωθεί ο μηχανισμός που προτείνεται 
και να ενισχυθεί η αποτελεσματικότητα του. 
2.3. Η ΟΚΕ πιστεύει ότι το σύστημα ταχείας 
ανταλλαγής πληροφοριών θα πρέπει να αρχίσει να 
εφαρμόζεται το ταχύτερο δυνατό. Έτσι τα κράτη μέλη 
θα δείξουν ότι δεν υποτιμούν τους κινδύνους που 
απειλούν την Κοινότητα από παρόμοια ατυχήματα ή 
ατύχημα παρόμοιας ευρύτητας, ούτε ότι υπερεκτιμούν 
την ικανότητα των σημερινών μηχανισμών να το 
αντιμετωπίσουν και ότι επιπλέον έχουν τη θέληση να 
ανταποκριθούν ταχύτατα στις προσδοκίες του πληθυ­
σμού. 
2.4. Η ΟΚΕ υπογραμμίζει ότι η καθιέρωση παρό­
μοιου συστήματος αποτελεί μόνο το πρώτο βήμα. Θα 
πρέπει να υπάρξει εμπεριστατομένη μελέτη και αν είναι 
ανάγκη να αναληφθούν πρωτοβουλίες ή να ληφθούν 
μέτρα, ώστε να ενισχυθεί η αποτελεσματικότητα του, 
κυρίως σε ό,τι αφορά: 
— την αύξηση του όγκου των πληροφοριών, 
— την εναρμόνιση των πληροφοριών, τον τρόπο 
υποβολής και παρουσίασης καθώς και τη διαδικασία 
συλλογής τους, 
— τη βελτίωση του χειρισμού των πληροφοριών, 
— τη διασυνοριακή διάσταση της επικοινωνίας και των 
επιπτώσεων της κυρίως στο εσωτερικό των κρατών 
μελών που δεν διαθέτουν πυρηνική βιομηχανία, 
— τη διάδοση των πληροφοριών προς τους πληθυ­
σμούς, και ιδιαίτερα την εκλαΐκευση αυτών των 
πληροφοριών. Γι' αυτό το σκοπό θα πρέπει να 
παρακινηθούν τα κράτη μέλη υπό την ευθύνη τους 
και μέσω των αρμοδίων, συμπεριλαμβανομένων των 
περιφερειακών και τοπικών αρχών, να ενημερώσουν 
τον πληθυσμό με ενιαίο και κατανοητό τρόπο για τις 
πυρηνικές εγκαταστάσεις, τα χαρακτηριστικά τους 
και τα μέτρα εποπτείας που έχουν ληφθεί, 
— την προληπτική ενημέρωση-εκπαίδευση που αναφέ­
ρεται κυρίως στη συμπεριφορά που θα πρέπει να 
υιοθετηθεί ιδιαίτερα σε μια κατάσταση όπως αυτή 
που προέκυψε από το ατύχημα του Τσερνομπίλ. 
2.5. Η ΟΚΕ κρίνει επίσης ότι η καθιέρωση ενός 
διακοινοτικού συστήματος ταχείας ανταλλαγής πληρο­
φοριών θα πρέπει να συμπληρωθεί το ταχύτερο δυνατό 
με ένα μηχανισμό παροχής αμοιβαίας βοήθειας σε 
περίπτωση πυρηνικού ατυχήματος ή σε επείγουσα 
ραδιενεργό κατάσταση. Σχετικά θα πρέπει να προσδιο­
ρισθούν σαφώς ο ρόλος και οι αντίστοιχες ευθύνες της 
Επιτροπής, των κρατών μελών και του Διεθνούς 
Οργανισμού Ατομικής Ενέργειας (ΔΟΑΕ). 
2.6. Η ΟΚΕ υπενθυμίζει, επιπλέον, ότι είναι ανα­
γκαίο να βελτιωθεί η εφαρμογή των διατάξεων του 
κεφαλαίου III της συνθήκης Ευρατόμ με την ενίσχυση 
της συμμετοχικής ένταξης και της προσαρμογής, 
εφόσον είναι αναγκαίο, των βασικών κανόνων στην 
21. 4. 87 Επίσημη Εφημερίδα των Ευρωπαϊκών Κοινοτήτων Αριθ. C 105/11 
εξέλιξη της τεχνικής προόδου, αφού ληφθεί υπόψη η 
ποικιλία των πληθυσμών που είναι δυνατό να πληγούν 
από ιονίζουσες ακτινοβολίες — ιδιαίτερα τα παιδιά. 
3. Ειδικές παρατηρήσεις 
3.1. Γενικότερα, η ΟΚΕ κρίνει ότι είναι αναγκαίο να 
υπάρχει, στο μέτρο του δυνατού, και χωρίς να τίθεται 
υπό αμφισβήτηση ο ειδικός χαρακτήρας του συστήμα­
τος ταχείας ανταλλαγής πληροφοριών που πρέπει να 
καθιερωθεί σε κοινοτικό επίπεδο, μεγαλύτερη συνεκτι­
κότητα μεταξύ των διατάξεων της απόφασης που θα 
πρέπει να ληφθεί από το Συμβούλιο, και των διατάξεων 
της σύμβασης για την «ταχεία ανακοίνωση πυρηνικού 
ατυχήματος», που καταρτίσθηκε και υιοθετήθηκε στα 
πλαίσια του ΔΟΑΕ. 
3.2. Η ΟΚΕ καλεί εξάλλου την Επιτροπή, όπως κατά 
την κατάρτιση της πρότασης απόφασης, λάβει υπόψη 
της τις ακόλουθες παρατηρήσεις και υποδείξεις: 
3.2.1. Η έννοια «ασυνήθιστα υψηλού ποσοστού 
ραδιενέργειας στο περιβάλλον» μπορεί από μόνη της 
να αποτελέσει αντικείμενο ερμηνείας πράγμα που 
ενδέχεται να έχει ως συνέπεια διαφορετική εφαρμογή 
από τα κράτη μέλη των διατάξεων της απόφασης. 
Ωστόσο το τμήμα αναγνωρίζει τη δυσκολία του 
προσδιορισμού ενιαίων κριτηρίων και επιπέδων αναφο­
ράς που θα μπορούσαν να καταστήσουν σαφή αυτή την 
έννοια. 
Η ΟΚΕ ζητεί όπως τα κράτη μέλη γνωστοποιήσουν 
επειγόντως στην Επιτροπή τα κριτή ρια που εφαρμόζουν 
ή θα εφαρμόσουν προκειμένου να γίνει δυνατό να 
εξετασθεί το θέμα. Εμπεριστατωμένα προς το σκοπό, 
εφόσον αυτό είναι αναγκαίο, εναρμόνισης τους. 
3.2.2. Η περιοδικότητα που προβλέπεται για τη 
μεταβίβαση των πληροφοριών που απαιτούνται κατ' 
εφαρμογή των διατάξεων της απόφασης θα πρέπει να 
προβλεφθεί με ευέλικτο τρόπο, προκειμένου να επιτρα­
πεί στην Επιτροπή να ενημερώνεται χωρίς καθυστέρη­
ση για κάθε μεταβολή στην εξέλιξη της κατάστασης. 
3.2.3. Ο κατάλογος των πληροφοριών που πρέπει να 
παρέχονται από τα κράτη μέλη είναι αναγκαίο να 
συμφωνεί με τον κατάλογο που περιλαμβάνεται στη 
σύμβαση του ΔΟΑΕ. Επίσης η ΟΚΕ κρίνει ότι αυτός ο 
Βρυξέλλες, 25 Φεβρουαρίου 1987. κατάλογος χρειάζεται να συμπεριλαμβάνει τις πληρο­
φορίες σχετικά με τους ελέγχους της ραδιενέργειας των 
ειδών διατροφής και του πόσιμου ύδατος και τα μέτρα 
που έχουν ληφθεί προβλέπονται για την ενημέρωση των 
εργαζομένων και του πληθυσμού. 
Επίσης τα κράτη μέλη θα πρέπει να υποχρεωθούν να 
διαβιβάζουν «όλες τις άλλες πληροφορίες για την 
εξέλιξη της επείγουσας κατάστασης καθώς και το 
προβλεπόμενο ή προβλέψιμο τέλος της», πληροφορίες 
στις οποίες δεν έχει ήδη γίνει ρητή αναφορά στο 
πλαίσιο του καταλόγου που προαναφέρθηκε. 
Με σκοπό να αποφευχθεί κάθε καθυστέρηση στη 
διαβίβαση των πληροφοριών, αυτές οι πληροφορίες θα 
πρέπει να μεταβιβάζονται αμέσως μόλις γίνονται 
δεκτές. 
3.2.4. Ανεξάρτητα από τις νομικές υποχρεώσεις που 
θα δημιουργήσει η απόφαση για τα κράτη μέλη, είναι 
απαραίτητο όπως τα κράτη αυτά παρακινηθούν ώστε να 
διαβιβάζουν εκουσίως στην Επιτροπή όσον το δυνατό 
πληρέστερες πληροφορίες. 
Η ΟΚΕ προτείνει, συνεπώς, όπως η απόφαση προβλέπει 
ότι τα κράτη μέλη θα δύνανται να χρησιμοποιούν χωρίς 
κανένα περιορισμό τις πληροφορίες που τους έχουν 
παρασχεθεί, εκτός αν τους διαβιβάζονται εμπιστευτικά. 
Σ' αυτή την περίπτωση, θα ήταν δυνατό να καθιερωθεί 
μια διαδικασία συνεννοήσεων, κατόπιν πρωτοβουλίας 
της Επιτροπής ή οιουδήποτε άλλου κράτους μέλους, 
ανάμεσα σ' αυτήν και το κράτος μέλος που προβάλλει 
την εμπιστευτικότητα των πληροφοριών για να εκτιμη­
θεί αν θεμελιώνεται ο ισχυρισμός και, εφόσον υπάρχει 
ανάγκη, να καθορισθεί η περίοδος κατά την οποία θα 
ισχύει η επιφύλαξη αυτή. 
3.2.5. Με την επιφύλαξη των εξουσιών που η ίδια, 
όπως και τα κράτη μέλη, διαθέτουν βάσει των διατάξεων 
της συνθήκης Ευρατόμ και κυρίως των άρθρων 38, 141 
και 142, η Επιτροπή θα πρέπει να προικισθεί με τα 
νομικά μέσα που θα της επιτρέψουν να προειδοποιεί το 
ταχύτερο δυνατό κάθε κράτος μέλος το οποίο παραλεί­
πει να τιμήσει τις υποχρεώσεις του όσον αφορά την 
εφαρμογή αυτής της απόφασης. Η ΟΚΕ προτείνει να 
συμπληρωθεί σχετικά το σχέδιο πρότασης απόφασης. 
3.3. Η ΟΚΕ προτείνει συνεπώς, το σχέδιο απόφασης 
που περιλαμβάνεται στο παράρτημα αυτής της γνωμο­
δότησης. 
Ο Πρόεδρος 
της Οικονομικής και Κοινωνικής Επιτροπής 
Alfons MARGOT 
Αριθ. C 105/12 Επίσημη Εφημερίδα των Ευρωπαϊκών Κοινοτήτων 21. 4. 87 
ΠΑΡΑΡΤΗΜΑ 
Αρθρο 1 
Κάθε κράτος που διαπιστώνει ασυνήθιστα υψηλά επίπεδα ραδιενέργειας στο περιβάλλον ή στην 
επικράτεια του οποίου συμβαίνει ατύχημα ή κάθε άλλο γεγονός που αφορά εγκαταστάσεις ή 
δραστηριότητες του εν λόγω κράτους μέλους ή φυσικών και νομικών προσώπων που υπάγονται στη 
δικαιοδοσία του και προκαλεί ή υπάρχει κίνδυνος να προκαλέσει διαφυγή ραδιενεργών προϊόντων, 
οφείλει να: 
α) ενημερώνει αμέσως την Επιτροπή και τα άλλα κράτη μέλη που θίγονται ή μπορεί να θιγούν για τα 
επίπεδα ραδιενέργειας που μετρήθηκαν, τη φύση, τη στιγμή και την ακριβή θέση στην οποία 
εμφανίστηκε το ατύχημα ή το συμβάν' 
β) διαβιβάζει ταχέως στην Επιτροπή τις πληροφορίες που αναφέρονται στο άρθρο 2' 
γ) εξακολουθεί να ενημερώνει την Επιτροπή κατά τη διάρκεια μιας περιόδου που η ίδια καθορίζει ή 
εφόσον υπάρχει ανάγκη, και οπωσδήποτε τουλάχιστον καθημερινά για τα επίπεδα ραδιενέργειας που 
μετρά. 
Άρθρο 2 
1. Οι πληροφορίες που πρέπει να διαβιβάζονται σύμφωνα με το άρθρο 1 β), περιλαμβάνουν τα 
ακόλουθα δεδομένα: 
α) τη φύση του ατυχήματος ή του περιστατικού' 
β) την εγκατάσταση ή δραστηριότητα στην οποία αποδίδεται η ευθύνη' 
γ) το χρόνο κατά τον οποίο σημειώθηκε και την ακριβή τοποθεσία, όταν αυτό είναι δυνατό' 
δ) την εικαζόμενη ή γνωστή αιτία και την προβλεπόμενη εξέλιξη του ατυχήματος ή του περιστατικού 
καθόσον αφορά τη διαφυγή ραδιενεργών προϊόντων' 
ε) τα γενικά χαρακτηριστικά της διαφυγής ραδιενεργών προϊόντων, στα οποία συμπεριλαμβάνονται 
στο βαθμό που αυτό είναι δυνατό και σκόπιμο, η φύση, η πιθανή φυσική και χημική μορφή και η 
ποσότητα, η σύσταση και το πραγματικό ύψος της διαφυγής των ραδιενεργών προϊόντων' 
ζ) τις πληροφορίες για τις μετεωρολογικές και υδρολογικές συνθήκες κατά τη στιγμή του ατυχήματος 
καθώς και τις προβλεπόμενες συνθήκες που είναι απαραίτητες για να προσδιορισθεί η διασπορά της 
ραδιενεργού διαφυγής' 
η) τα αποτελέσματα του ελέγχου του περιβάλλοντος' 
θ) τα αποτελέσματα των ελέγχων σχετικά με τη ραδιενέργεια των ειδών διατροφής και του πόσιμου 
ύδατος' 
ι) τα μέτρα και τα μέσα προστασίας της υγείας και ασφάλειας των εργαζομένων και του πληθυσμού που 
έχουν ληφθεί ή προβλέπονται' 
κ) τα μέτρα ενημέρωσης του πληθυσμού που έχουν ληφθεί ή προβλέπονται' 
λ) την προβλεπόμενη συμπεριφορά στο χρόνο της ραδιενεργού διαφυγής' 
μ) κάθε άλλη πληροφορία για την εξέλιξη της επείγουσας κατάστασης καθώς και την πραγματική ή 
προβλεπόμενη κατάληξη της. 
2. Αυτά τα δεδομένα θα πρέπει να μεταδίδονται αμέσως μόλις γίνονται γνωστά. 
Άρθρο 3 
Αμέσως μετά τη λήψη των πληροφοριών που αναφέρονται στο άρθρο 1, κάθε κράτος μέλος πρέπει να: 
α) ενημερώνει ταχύτατα την Επιτροπή για τα μέτρα που υιοθετήθηκαν ή προβλέπονται και τις συστάσεις 
που απευθύνθηκαν μετά τη λήψη των πληροφοριών αυτών, κυρίως όσον αφορά την προστασία της 
υγείας και της ασφάλειας των πληθυσμών' 
β) συνεχίσει να ενημερώνει την Επιτροπή, κατά τη διάρκεια μιας περιόδου που η ίδια καθορίζει εφόσον 
υπάρχει ανάγκη, και οπωσδήποτε τουλάχιστον καθημερινά, για τα καταμετρούμενα επίπεδα 
ραδιενέργειας κυρίως στα είδη διατροφής, το πόσιμο ύδωρ και το περιβάλλον. 
Άρθρο 4 
1. Μετά τη λήψη των πληροφοριών που αναφέρονται στα άρθρα 1 και 3, η Επιτροπή τις διαβιβάζει 
αμέσως στις αρμόδιες εθνικές αρχές όλων των άλλων κρατών μελών. 
2. Οι πληροφορίες που διαβιβάζοναι κατά την εφαρμογή της παραγράφου 1 μπορούν να 
χρησιμοποιηθούν χωρίς κανένα περιορισμό, εκτός αν παρέχονται εμπιστευτικά από το κράτος μέλος που 
τις έχει διαβιβάσει. Το κράτος αυτό θα πρέπει να αιτιολογεί τον εμπιστευτικό χαρακτήρα των 
πληροφοριών που προβάλλει και να προσδιορίζει τη φύση των πληροφοριών που καλύπτονται από αυτή. 
Σε τέτοια περίπτωση η Επιτροπή : 
α) ενημερώνει αμέσως τις αρμόδιες εθνικές αρχές όλων των άλλων κρατών μελών για τον εμπιστευτικό 
χαρακτήρα των πληροφοριών που τους διαβιβάζονται, 
21. 4. 87 Επίσημη Εφημερίδα των Ευρωπαϊκών Κοινοτήτων Αριθ. C 105/13 
β) θέτει σε κίνηση με τις αρμόδιες εθνικές αρχές του εν λόγω κράτους μέλους, με δική της πρωτοβουλία 
ή ύστερα από αίτηση των αρμόδιων εθνικών αρχών κάθε άλλου κράτους μέλους, μια διαδικασία 
συνεννοήσεων που έχει σαν σκοπό να εκτιμηθεί το βάσιμο των περιορισμών που επιβάλλονται στη 
χρήση των παρεχομένων πληροφοριών και να καθοριστεί, εφόσον υπάρχει ανάγκη, η περίοδος κατά 
την οποία θα ισχύουν. 
Άρθρο 5 
1. Τα κράτη μέλη γνωστοποιούν στην Επιτροπή τα κριτήρια που εφαρμόζουν και πρόκειται να 
εφαρμόσουν για να θέσουν σε εφαρμογή το άρθρο 1. Η Επιτροπή συντάσσει σχετικό κατάλογο. 
2. Η Επιτροπή, βάσει αυτού του καταλόγου προβαίνει, εφόσον είναι αναγκαίο, σε εναρμόνιση των 
κριτηρίων, σε συνεργασία με τις αρμόδιες εθνικές αρχές των κρατών μελών. 
Η Οικονομική και Κοινωνική Επιτροπή ενημερώνεται για τις εργασίες που έχουν αναληφθεί κατ' 
εφαρμογή αυτού του άρθρου. 
Άρθρο 6 
Κάθε κράτος μέλος υποδεικνύει στην Επιτροπή τις αρμόδιες εθνικές αρχές και τα σημεία επαφής που 
ορίζονται για τη διαβίβαση ή τη λήψη των πληροφοριών που αναφέρονται στα άρθρα 1, 3 και 4. Η 
Επιτροπή ανακοινώνει με τη σειρά της αυτές τις πληροφορίες στις αρμόδιες εθνικές αρχές των άλλων 
κρατών μελών. 
Αυτά τα σημεία επαφής και η υπηρεσία που καθορίζει η Επιτροπή λειτουργούν 24 ώρες το 24ωρο. 
Άρθρο 7 
Οι λεπτομέρειες των διαδικασιών διαβίβασης των πληροφοριών που αναφέρονται στα άρθρα 1, 3 και 4 
καθορίζονται από την Επιτροπή σε σύνδεσμο με τις αρμόδιες εθνικές αρχές των κρατών μελών και οι 
διαδικασίες αυτές εξετάζονται σε τακτά χρονικά διαστήματα. 
Η Οικονομική και Κοινωνική Επιτροπή ενημερώνεται για τις λεπτομέρειες των διαδικασιών που έχουν 
καθοριστεί με τον τρόπο αυτό. 
Άρθρο 8 
Αν η Επιτροπή κρίνει ότι ένα κράτος μέλος παρέλειψε να σεβασθεί μια από τις υποχρεώσεις που του 
επιβάλλονται κατ' εφαρμογή των διατάξεων της παρούσας οδηγίας, παραγγέλλει επειγόντως σ' αυτό το 
κράτος μέλος λόγω της κατάστασης έκτακτης ανάγκης που αναφέρεται στο άρθρο 1 να λάβει σε 
προθεσμία που η ίδια ορίζει όλα τα μέτρα που συνεπάγεται η εκτέλεση αυτής της απόφασης με την 
επιφύλαξη των εξουσιών που διαθέτει, όπως επίσης και τα κράτη μέλη, βάσει της συνθήκης Ευρατόμ και 
κυρίως των άρθρων 38, 141 και 142. 
Άρθρο 9 
Τα κράτη μέλη λαμβάνουν τα αναγκαία μέτρα για να συμμορφωθούν με την παρούσα οδηγία μέσα σ' ένα 
(1) μήνα από την ημερομηνία της κοινοποίησης. 
Άρθρο 10 
Η παρούσα απόφαση απευθύνεται στα κράτη μέλη. 
Γνωμοδότηση πρωτοβουλίας για τον απολογισμό και τις προοπτικές μιας κοινής 
σιδηροδρομικής πολιτικής 
(87/C 105/07) 
Στις 25 Νοεμβρίου 1986, η Οικονομική και Κοινωνική Επιτροπή αποφάσισε, σύμφωνα με τις 
διατάξεις της τέταρτης παραγράφου του άρθρου 20 του Εσωτερικού Κανονισμού της, να 
καταρτίσει μια γνωμοδότηση για τον απολογισμό και τις προοπτικές μιας κοινής 
σιδηροδρομικής πολιτικής. 
Το τμήμα μεταφορών και επικοινωνιών στο οποίο ανατέθηκε η προετοιμασία των σχετικών 
εργασιών της ΟΚΕ υιοθέτησε τη γνωμοδότηση του στις 11 Φεβρουαρίου 1987 με βάση την 
έκθεση του εισηγητή, κ. Campbell, και των συνεισηγητών κκ. Bleser και Haas. 
Η Οικονομική και Κοινωνική Επιτροπή, κατά τη 244η σύνοδο ολομέλειας της (συνεδρίαση 
της 25ης Φεβρουαρίου 1987), υιοθέτησε την ακόλουθη γνωμοδότηση κατά πλειοψηφία, 
μηδέν ψήφους κατά και είκοσι αποχές: